Exqrch/javanese-Komodo-pixelgpt huggingface dataset:
Miyos ing Kroya, Jawa Tengah, 29 November 1942
Kapisan dadi juru kodhak ing Warok (1978) produksi PPFN, banjur ing serial A.C.I (Aku Cinta Indonesia) taun 1984-1986.
Hamidah Hamidah, jeneng asli Fatimah Hasan Delais, (lair 8 Juni 1914 ing Bangka - surud 8 Mèi 1953 ing Palémbang) ya iku sastrawati ing Hindhia-Walanda lan Indonésia
Dhèwèké nulis novèl kang sesirahan "Kehilangan Mestika", dibabar Balai Pustaka taun 1935
Jassin, novèl "Kehilangan Mestika" iku nyaritakaké uripé Hamidah dhéwé linantaran akèh pérangan ing jejeré mèmper carita uripé
Hamidah surud ing umur 38 taun
Saliyané minangka sastrawati, dhèwèké uga minangka guru ing Padangpanjang
Konfrontasi (kalawarta) Konfrontasi ya iku kalawarta kabudayan kang macak karya-karya sastra
Konfrontasi dibabar Penerbit Kebangsaan Pustaka Rakjat kanthi rédhaksi Sutan Takdir Alisjahbana lan Hazil Tansilm.
Mata Tertutup Mata Tertutup iku filem drama Indonésia kang digawé taun 2011
Film iki disutradarai déning Garin Nugroho
Kang dadi prodhuser filem iki ya iku Asaf Antariksa lan Endang Tirtana
Sajeroning panggawéyan filem iki, kodhak kang digunakaké ya iku kodhak foto Canon 5D
Ora mung kui, para paraga ing filem iki kalebu paraga amatir lan lagi pisan iku main filem
Kang bisa karan paraga senior ya iku mung Jajang C
Béaya kanggo gawé filem iki kabaré kurang luwih 600 yuta rupiah
Sapérangan paraga amatir kang ana ing filem iki ya iku mahasiswa ISI Yogyakarta
Film iki karancang arep diputer ing sekolah-sekolah
Film iki sajatiné uga babagan saka génerasi "TOLAK"
Tegesé ya iku "Toleran dan Anti Kekerasan"
Mulané bab radikalisme dadi kang utama ana ing filem iki.
Galeb Husin Galeb Husin lair ing Tanjung Pinang, Riau, 6 Maret 1937
Dhèwèké ngrampungaké penhidikan ana ing SMA, ATNI(Sala lan Jakarta) lan Fakultas Sastra UI(Jakarta 1965)
Miwiti sandhiwara awit saka cilik , ora mung sadherma main nanging dhèwèké uga tau dadi asistèn sutradara nalika terjun ana ing filem taun 1961, dhèwèké magang menyang Asrul Sani lan Sjuman Djaya
Ing "filem The Big Village" (1969) nganti filem "Badut- Badut Kota" ing taun 1993 mung dadi peran pembantu, nanging dhèwèké malah moncèr dadi sutradahara
Gawé 2 Film lan ping Pindho uga lumebu nominasi FFI, ya iku ing Film Noesa Penida(FFI 1989) lan Kuberikan Segalanya(FFI 1992)
Loro karone uga diunggulké dadi filem sing paling apik nalika FFI
"Kuberikan Segalanya" olèh penghargaan mirunggan dadi Film Kemanusiaan nalika FFAP 1993
Lan ing Panitia Tetap Festifal Film Indonesia (Pantap FFI)1988-1992, dhèwèké uga dadi Ketua Babagan Acara
Ora kèri dhèwèké uga main ana ing sinétron kaya ta "Kembang Setaman"(1996)
Filmografi: The Big Village(1969), Ananda(1970), Atheis/ Kafir(1974), Seandainya Aku Boleh Memilih (1984) Yang Masih Di Bawah Umur(1985), Ibunda(1986), Cintaku Dirumah Susun(1987), Noesa Penida(1988), Kipas-Kipas Cari Angin(1989), Bibir Mer(1991), Kuberikan Segalanya(1992), Badut-Badut Kota(1993)
Arjono Arjono ya iku juru kodhak
Miyos ing Surakarta, 4 Sèptèmber 1932
Pawiyatan: SMA B (1950), kursus Foto Helios, kursus juru kodhak ing TVRI, Reyerson Polythechnical Institute di Toronto-Kanada (1967-1968)
Naté dadi karyawan ing Chandra Pictures (1958), Jacobi Photo (1958-1959) lan dadi "photo-grafer" sipil ing Angkatan Darat (1959-1963) sadurungé aktif ing jagad filem
Kapisanan magawé dadi juru kodhak pekabaran ing TVRI Stasiun Pusat Jakarta (1963 ingga 1966)
Banjur dadi juru kodhak filem carita ing panggonan trep
Awit "Fajar Sidik" (1970) ingga "Jendéla Rumah Kita" (1990-1992)
Kepala Produksi Film Carita ing TVRI stasiun pusat Jakarta iki saiki wis pènsiun
Sinétron: Fajar Sidik 1970, Ményongsong Ufuk, Warak Pasti Berlalu, Nilam dan Japrak, Bertahan Dalam Badai, Mendung di Sebuah Désa, Teka-Teki Sembilan Orang, Pacar Kembar, Kabut Hitam di Lembah Sunyi, Maria, Dua Perem-puan (1987), Jendéla Rumah Kita (1990-1992)
Bella Esperance Lie Bella Esperance Lie ya iku paraga
Miyos ing Singapura, 6 Juni 1965
Pawiyatan: Secondaray School (SMA) Singapura
Kapisanan dhèwèké bola-bali Singapura-Jakarta, pungkasané dhèwèké manggon ana ing Indonésia awit warsa 1990
Bella nyoba ing jagad modé
Banjur dhèwèké mundur, amarga kerasa endhèk (167 cm)
"Peragawati saiki akèh sing dhuwur", kandhané
Nanging kiprahé bocah wadon ayu iki ing jagad filem lumayan
Diwiwiti mawi "Terang Bulan Ditengah Hari" (1988)
Jenengé kondhang sak wat sawisé kalebu nominasi kinarya aktris jempolan FFI 1992 ing "Bibir Mer" (1991), kang disutradarai menyang Arifin C
Wiwit 1991 punika dhèwèké mandeng ing geber kaca, awit "Halimun" (1991)
Filmografi : Terang Bulan Ditengah Hari (1988), Catatan Si Boy III (1989), Kasih Melodi (1990), Perempuan Kedua (1990), Bibir Mer (1991), Tiada Titik Balik (1991), Bidadari Berambut Emas (1992)
Sinetron : Halimun (6 babagan, 1991), Guru Natalia (1992), Serenade Biru (5 babagan, 1994), Mutiara Cinta (1995-1996), Nikita (13 babagan, 1996), Tirai Kasih Yang Terkoyak (1996-1997), Jalan Kehidupan (1997), lan saliya-liyané manèh
Deddy Rizaldi Deddy Rizaldi ya iku paraga
Miyos ing Jakarta, 2 Nopèmber 1970
Pawiyatan: Fakultas Ékonomi Universitas Pancasila
Jaka berzodiak Scorpio iki naté mèlu kontès Abang lan Noné Jakarta
Salah sawijining Abnon nyemplung ing Jagad filem lan sinétron, kaya ta Adam Jordan, Vena Melinda, lan saliya-liyané manèh
Dhèwèké main filem produksi PT
Parkit Film, "Kabut Asmara" (1994) kinarya paraga biyantu
Nanging luwih misuwur kinarya aktor sinétron
Ing warsa 1997 nggawé PH piyambak, gawé "Syair Kehidupan", kang disutradarai déning Dasri Yacob
Sinétron: Bela Vista I, Untukmu Segalanya I (1994), Bela Vista II, Untukmu Segalanya II, Senja Makin Merah (1995), Angin Tak Dapat Membaca, Bela Vista III (1996), Masih Ada Waktu (1997)
Deddy Sutomo Deddy Sutomo ya iku paraga Indonésia
Lahir ing Jakarta, 26 Juni 1941
Pawiyatan: SMA, Kusus Jurnalistik, Lembaga Seni Surakarta, Studi Group Drama Yogyakarta
Naté dadi batara guru ing Klatèn, mucal babagan prakarya
Kamangka mangkono, dhèwèké uga makarya ing perusahaan swasta lan aktif kinarya deklamator lan bedhah sajak ing RRI Sala
Ing Jakarta kinarya anggota Sanggar Prativi dadi paraga drama TV
Nyemplung ing jagad filem kapisanan yaika ing "Awan Djingga" (1970)
Banjur "Atheis" (1974), "Janur Kuning" (1979), "Sembilan Wali" (1985)
Main Sinetron kapisanan liwat "Duren-Duren" (1994)
Warsa-warsa sabanjuré ya iku "Selangkah Demi Selangkah" (1996), "Istri Pilihan" (1997)
Kamangka dadi Dirèktur ing salah sawijining perusahaan niaga lan percétakan, dhèwèké uga naté kinaryaning kapengurusan PARFI ing wiwitané taun 80-an
Gapura Wringin Lawang Gapura Wringin Lawang ya iku salah sawijiné candhi kang manggon ana ing Désa Jatipasar, Trowulan
Sing karo masarakat kerep diarani candhi Jatipasar.Gapura iki kabangun saka watu bata kang duwé dawa 13 m, amba 11,5 m, lan dhuwuré13,7 m
Wangunan iki diarani wringin lawang amarga lawang lumebu saka gapura iki cedhak karo thukulé wit ringin.Candhi iki awujud gapura utawa pintu gerbang sing kaya candhi kang sigar loro, uga karan kanthi jeneng candhi béntar.Kayadéné wujudè, yasan iki duwé mupangat padha karo gapura, nanging isih urung diweruhi kanthi cetha minangka gapura iki dadi gapura kraton apa gapura yasan kang liyané.
Situs Watu Tulis Situs Watu Tulisya iku salah sawijiné candhi kang manggon ana ing Dusun Watu Tulis, Désa Watu Tulis, Kacamatan Prambon, Kabupatèn Sidaharja
Situs iki manggon ana ing komplèk pasawahan udakara 200 mèter saka dalan désa Watu Tulis lan Krian
Situs iki awujud tumpukan watu-watu candhi, kang di temokaké ing sak sandhingé lokasi
Watu-watu disusun kanthi ora nggawé paugeran kaya wujud asliné lan ing sadhuwuré dipasang payon lan kanthi témbok sing ana ing saubengé watu tumpuk
Watu-watu iku kalebu komponèn candhi awit saka sikil ngati pucuk candhi kaya ta, kala, menara candhi, makara, batu kang duwé relief, watu candhi kang isi genta, lan sapanunggalané.
Candhi Tawang Alon Candhi Tawang Alon manggon ana ing Désa Talon, Kacamatan Sedati, Kabupatèn Sidaharja
Candhi iki kawangun saka watu bata, lan ing sadhuwure lemah kang undhuk-undhukan kira-kira 300 m arah kidul saka dalan Désa Buncitan
Lemah ing sacedhake candhi dikeruk déning warga lan digunaake kanggo yasa dalan tol
Wangunan candhi kang isih wutuh ya iku awak candhi sing duwé wangun kothak,kanti ukuran 5x5 m, lan dhuwure 2,5 m
Candhi iki duwé bilik kanthi jerone 2,20 m, déné ing pérangan temboke ana penampil
Tatanan bata ing sisih wétan sampun ana sing runtuh, déné sisih kidul wétan wis rumpil, semana uga ing sisih lor kulon ana bata sing wus runtuh.
Candhi Meleri Candhi Meleri ya iku salah sawijiné candhi kang manggon ana ing pucuking gunung pegat wewengkon Désa Bagelenan, Kacamatan Srengat, Kabupatèn Blitar
Candhi iki madhep mangulon lan duwé wangun kothak
Candhi iki kawangun saka watu andhesit
Pérangan awak candhi nganti tekan pucuk nuduhaké kaanan kang wus runtuh mung kari sikil candhiné waé
Ing sisih kuloné candhi iki uga ana tumpukan watu sing uga dadi pérangan awak candhi
Ing sisih kidul kulon candhi uga ana yoni lan sirah kala.
Raef (panyanyi) Raef Haggag (Arabic: ‎ ; lair ing warsa 8 Agustus 1982) ya iku panyanyi Amèrika saka Mesir keturunan saka Washington D.C.
Dhèwèké moncèr minangka Panulis Muslim Amérika kang lagune kanggo panganggo muslim lan adhedasar komunitas parjuangan sejagad
Dhèwèké nerbitake album kapisanane ya iku The Path di produksi menyang Awakening Records ing Juni 2014.
Abu Hanifah (sastrawan) Abu Anifah, aliyasé El Hakim, (lair ing Padangpanjang, 6 Januari 1906 lan pati ing Jakarta, 4 Januari 1980) ya iku dhokter, pulitisi, juru roman, lan panitra sandiwara asal Indonésia
Abu Hanifah iku lulusan "Indische Art" (Pamulangan Dhokter Indhia-Walanda) taun 1932
Dhèwèké banjur lumebu pamulangan dhokter luhur ing taun 1962
Uga ing taun iku, dhèwèké nampa jejuluk akadhemik dhoktor honoris causa saka "Akademi Belle Artes Brazil"
Abu Hanifah banjur ndhokter ana ing RSUP Jakarta nalika taun 1964
Dhèwèké uga tau mbukak praktik dhokter ana ing Sukabumi lan tau ndhokter ing wewengkon Rimbu
Ing mangsa jajahan Jepang, Abu Hanifah tau dadi lelurah Barisan Hizbullah
Sanadyan dhèwèké lelurah pakumpulan sing idhéologiné Islam, dhèwèké tau mèlu nglawani wadyabala Jepang sing ngrusak gréja, sing nlantari dhèwèké éntuk nugraha Bintang Pangaji saka Paus Yohanes XXIII
Lelakon iki asring minangka ciri manawa Abu Hanifah iku kepara nasionalis
Ing taun 1928, Abu Hanifah dadi salah siji taruna sing mèlu Konggres Mudha Indonésia
Abu Hanifah miwiti jagad pulitik Indonésia sarana lumebu Parté Masyumi, salah siji parté gedhé Indonésia kala iku
Ing Masyumi, dhèwèké tepung Mohammad Natsir, Mohammad Roem, lan Anwar Cokroaminoto
Abu Hanifah uga lumebu Badan Keamanan Rakyat
Ing Dhésèmber 1959, dhèwèké dadi anggota Panitia Persiapan Nasional
Nalika taun 1950, ing Kabinet RIS Abu Hanifah kadhapuk Mantri Pawiyatan, Pamulangan, lan Kabudayan
Abu Hanifah uga tau dadi déwan pamituduh tumrap Muhammad Hatta
Rikala semana, dhèwèké uga dadi wakil lelurah caraka Indonésia ing KMB
Abu Hanifah nalika nom duwé kekarepan mrakarsani tonil utawa sandiwara Indonésia
Bareng Usmar Ismail lan Rosihan Anwar, dhèwèké gawé pakumpulan amatir sandiwara kanthi jeneng Maya
Ing jaman Jepang, sandiwara babagan sastra Indonésia tembé maju-majuné lan akèh mratélakaké bab pangudi ing kamardikan
Nasionalismené dadi jalaran sawenèh tulisané airah-irahan mangkono
Naskah sandiwara "Taufan di Atas Asia" mratélakaké manawa dhasar-dhasar Islam patut didadèkaké dhasaraning kauripan nasional saperlu ngrangkul golongan Islam lan golongan nasionalis
Abu Hanifah tau makarya kanggo kalawarta "Jong Sumatra", "Pemuda Indonésia", lan "Indonésia Raja" minangka rédhaktur
Pengalamané ndhokter ing Rimbu dadi latar wuri panulising roman "Dokter Rimbu"
Saliyané iku, dhèwèké uga tau nulis naskah sandiwara sing gegayutan karo lakon dhokter, ya iku "Intelek Istimewa"
Abu Hanifah uga nyerat buku bab filsafat asesirah "Rintisan Filsafat".
Pratélaning juru gurit basa Koréa Kaca iki mujud pratélan juru-juru gurit mawa geguritan babaran abasa Koréa
Pratélan iki dipérang miturut aksara lan miturut kala
Cathetan: Sawenèh Juru gurit basa Koréa wiwitan, masiya wong Koréa, nggurit nganggo aksara Cina.
Kajian budaya Kajian budaya iku kawruh kang nyinau paradigma obyèk ing bab kritik sastra, sosiologi, kajian médhia, lan sapituruté
Kajian budaya kalebu pasinaonan interdisiplinèr kang nlitèni kabudayan, pulitik, lan pangwuasa
Dhasaré kajian iki sajatiné saka Karl Marx
Kabudayan kang dikarepaké ya iku kabudayan manungsa padinanan, ora mung nlitèni bab kabudayan adiluhung
Mulané pakaryan kanon lan ora kanon ora dibédaknè ana ing pasinaon iki
Malah kajian budaya kang ngangkat kabudayan ora kanon, bisa kalebu dadi objek kang ditliti.
Matt Skiba Matt Skiba utawa jenéng asliné Matthew Thomas Skiba iku penyanyi saka band Alkaline Trio
Sakniki, Matt uga dadi salah sawijiné anggota saka Blink 182 ganti saka tilas anggotané ingkang mèdal.
Urip lan Enom-enomané Matt
Matt Skiba iku lair ing surya 24 Fèbruari 1976 ing kutha Chicago
Nanging nalika umur 3 taun, kulawargané pindhah ing kutha McHenry
Matt Skiba damèl Alkaline Trio sarèng karo Glenn Porter lan Rob Doran nalika taun 1996
Matt uga tilar saka kuliyah jurusan dèsain grapis kanggo damèl band iki
Atas Angin Negeri Atas Angin punika salah satunggalipun panggonan wisata dhateng Kabupatèn Bojanegara
Wisata kang nembé dibuka pungkasan 2015 niki sampun kathah pengunjung
Botèn saking Bojonegoro kémawon, namung kathah ingkang saking Kabupatèn Nganjuk, Kabupatèn Ngawi, lan Kabupatèn Madhiun
Panggènan wisata dateng Kacamatan Sekar niki kondhang kaleh sesawangan ingkang asri sanget
Atas Angin iki uga dadi salah satunggalipun panggonan wisata kang tumrap badhé dikelola dhaténg Pamarintah Dhaèrah Kabupatèn Bojanegara .
Situs Tunglur Situs Tunglur iku situs arkéologi wujud candhi prawara cacah telu sing tinemu ing Désa Tunglur ing Kadhiri, Jawa Wétan
Dunungé Situs Tunglur ana ing Dhusun Sumbereja, Désa Tunglur, Kacamatan Badhas, Kabupatèn Kadhiri
Situs Tunglur kapisan kauninga déning warga désa saka tetemon bata abang gedhé nalika lemah sawijining pakebonan dikedhuk kanggo yasa blumbang
Awit saka lapurané warga, situs iki banjur ditandhangi BPCB Trowulan kanthi èskavasi suwéné 3 dina ing tanggal 1-3 Dhésèmber 2014
Èskavasi kasil nglingkab telung yasan bata abang wujud menara wutuh, kagolong langka ing Kadhiri, sarta rong reca watu
Tetemon telu mau jinis prawara, utawa candhi anakan, sing diwatara minangka altar pamujan
Durung kaweruhan yasan telu mau kanggo wong ningrat utawa wong cilik sanajan yèn dideleng saka wanguné bokmanawa kanggo wong cilik
Candhi iku uga diwatara diyasa ing jamané Kraton Kadhiri
Panemu kaya mangkono tuwuh awit saka jeroning lemah lan wanguné candhi-candhi ing Tunglur mèmper Situs Tandhawangsa ing cedhak kono sing kabuktèn saka jaman Kraton Kadhiri
Reca loro uga tinemu ing Situs Tunglur wujud wong wadon lan wong lanang wuda sing tuwané udakara 500 taun
Reca loro iku diwatara minangka simbul Siwah lan Parwati
Mulané, situs iki uga diwatara minangka papan pamujané Siwah
Reca loro mau disimpen ana ing Kantor BPCB Trowulan
Ing Situs Tunglur uga tinemu lingga wutuh mawa Siwabaga (pérangan Siwah), Wisnubaga (pérangan Wisnu), lan Brahmabaga (pérangan Brahma)
Pérangan-pérangan iku mratandhani bokmanawa ing kala kapungkur ing pucuking telung yasan ing Situs Tunglur tau madeg reca déwa-déwa iku
Tumrap BPCB Trowulan, Situs Tunglur iku siji saka telung situs anyar sing ditemu ing taun 2013-2014
BPCB Trowulan nanggenah warga enggonan kanggo ngreksa situs iku
Dina Abasa Bali Dina Abasa Bali (cara Bali: "Dina Mabasa Bali" utawa "Rahina Mabasa Bali") ya iku dina mligi kanggo nguri-uri basa Bali tumrap manéka kaanan utawa kaanan tinamtu
Kridha Dina Abasa Bali iki lumrah kalaksana saminggu pisan ing papan-papan pamulangan uga papréntahan Provinsi Bali
Wayah lakuné lan paugerané ora mesthi padha wewengkon siji karo liyané
Basa Bali, minangka basa sing nyengkuyung kabudayan Bali, disumelangi bakal pundhes saka tuturan wong Bali
Sesumelangan iku lumantar basa Bali wis ora jamak minangka basa padinané wong Bali
Bebaya tumrap basa Bali iku banjur dadi rembug sajeroné Konggrès Basa Bali VI taun 2006
Salah siji panemu sing dadi kawigatèn ya iku bokmanawa basa Bali mung kari sagènerasi uripé
Pratélan mangkono iku njalari sawenèh pamulangan ing Provinsi Bali miwiti Dina Abasa Bali ing taun 2007
Taun 2011, kababar pawarta manawa golongan brayat nom Bali wis lèrèg salin basa saka basa Bali menyang basa Indonésia lan manca
Saka cacah wong dunung ing Bali sing ngancik patang yuta, diwatara ora tekan sayuta sing bisa lanyah basa Bali
Jalaran iku, pamulang formal basa Bali supaya kaoptimalaké dadi usulan katur "Dinas Pendidikan, Pemuda, dan Olahraga" (Dhines Wiyata, Taruna, lan Ulah raga) Provinsi Bali
Saliyané iku, uga mumbul usulan amrih Dina Abasa Bali prelu diayahi wrata tumrap kabèh tataran pamulangan saka sing sadurungé mung kalakon ing sawenèh pamulangan
Dina Abasa Bali adaté lumaku mligi ing tataran pamulangan
Kapan wiwit lakuné durung kaweruhan
Nanging mangkono, udakara taun 2003 sawenèh pamulangan wis ngadani Dina Abasa Bali sanadyan durung sembada
Taun 2003, SLTP N 1 Dènpasar ngayahi dina asesirah "Sukra Mabasa Bali" (Jumuwah Abasa Bali) lan "English Day in Saturday" (Dina Basa Inggris kala Setu)
Kala samono, Dina Abasa Bali diayahi lumantar pamulang momotan wewengkon ing pamulangan nembé dadi kagiwatèn
Sabubaré Konggres Basa Bali VI taun 2006, kawigatèn ing lakuné Dina Abasa Bali malih nedya ngunggah cacahing wong nutur lan nylametaké kaanan basa Bali
SD N 6 Dalun ing Badung ngayahi "Rahina Mabasa Bali" wiwit surya 19 Agustus 2007 lan lumaku saben Jumuwah
Dhasaré kridha iki ya iku basa Bali kudu dikulinakaké kawit cilik
Nanging mangkono, Dina Abasa Bali iki durung bisa kalaksanan paripurna awit mung lumaku sajabané wayah sinau
Taun 2008 ing SMA Dwijendra ing Dènpasar banjur labuh kridha sing padha
SMA Dwijendra ngayahi Dina Abasa Bali saben Rebo, sing dipilih awit minangka dina semadiné Hyang Pramèsthi Guru sarta para déwa amrih slamet jagad saisiné
Dina-dina agama kaya ta Purnama lan Tilem uga pinilih tumrap Dina Abasa Bali
Ing dina-dina iku paugeran abasa Bali kudu digugoni kabèh siswa, guru, lan narakarya pamulangan
Jejibahan iku kalebu olèhé nganggo basa ing pasinaon, sing padinané basa Indonésia dadi mligi mung basa Bali
Ancasé, kridha iku ngulinakaké wong Bali marang aksara, unggah-ungguh basa, gendhing, lakon, lan paribasa Bali.
Kawit Juli 2015, SMA N 1 Dawan ing Klungkung uga ngayahi Dina Abasa Bali
Lakuné paugeran abasa Bali iku nyrambahi kabèh warga pamulangan
Sadurungé paugeran abasa Bali lumaku, diwatara 25% saka 477 siswa durung lanyah basa Bali
Sataun lumaku, kasilé katon siswa mundhak lanyah guneman cara Bali
Paugeran abasa Bali ing pamulangan iki ancas mligi ngulinakaké wicara basa Bali amrih lanyah
Dina Abasa Bali ing SMA N 1 Dawan diayahi saben Setu mung sajabané pasinaon lan durung ngabotaké unggah-ungguh basa
Sarana "Peraturan Bupati Nomor 24 Tahun 2016" (Aturan Bupati Angka 24 Taun 2016), panganggoné basa Bali ing tataran papréntahan diundhangaké Pamaréntah Kabupatèn Badung
Aturan iki ngabsahaké rancangan "Dina Mabasa Bali" (Dina Abasa Bali) sing lumaku saben Jumuwah lan Purnama, labuh 18 Maret 2016
Ing laladan papréntahan iki, kabèh narakarya kajibah abasa Bali ing manéka kaanan, kalebu ing rerembugan
Nanging mangkono, aturan iki ora lumaku tumrap upacara ing tataran kabupatèn, provinsi, saha nasional, utawa kridha-kridha ing tataran provinsi karo nasional, sarta ora lumaku saperlu maca layang-layang papréntahan lan undhang-undhang
Wong-wong Pamaréntah Kabupatèn Badung satemené padinané abasa Bali, nanging padha durung kalumrah abasa Bali kanthi resmi
Kala kapisan Dina Abasa Bali lumaku nunggal dina karo dina rerembugan paripurna internal DPRD
Jalaran iku, basa Indonésia sing wiyahé minangka basa kanggo rerembugan kudu diganti basa Bali
Pungkasé, akèh para rawuh ing rerembugan banjur wicara basa camboran Bali lan Indonésia
Pratélaning bausastra Madura Kaca iki macak bausatra-bausastra ngenani basa Madura sing tau dibabar
Bausastra Madura racaké wujud bausastra dwibasa
Sajeroné babad basa Madura, abad angka 19 M minangka abad kapisan bausastra Madura kababar.
Acadèmia Valenciana de la Llengua Acadèmia Valenciana de la Llengua ([akaˈðɛmia valensiˈana ðe la ˈʎeŋɡwa], cara Jawa: Akadhemi València kanggo Basa), uga kawentar sarana akronim AVL, ya iku bebadan kang diyasa kala surya 16 Sèptèmber 1998 déning Parlemèn València
Bebadan iki minangka salah siji bebadan resmi kang kawenang ngripta "Generalitat Valenciana", miturut Undhang-Undhang Otonomi Masarakat València
Kawenangan pokok bebadan iki ya iku mesthèkaké lan nemtokaké wewaton resmi tumrap basa València kang dituturaké Masarakat València (ing laladan liya diarani basa Katala), lan nyengkuyung panganggoné
Miturut paugeran dhasar, pranatan basa garapané AVL ngenani basa València kudu (1) dhedhasar kaanan nyata basa València sajatiné ing wayah saiki, (2) jumbuh karo tradhisi kasastran lan lèksikografi, lan (3) wiwit saka paugeran kakonsilidasi kang dhedhasar "Normes de Castelló", ya iku wewaton ortografi basa València katitimangsa taun 1932
Kantor gedhé Akadhemi València kanggo Basa dumunung ing kutha València.
Layang Paulus marang Filemon Layang Paulus marang Filemon yaiku layang kang ana ing Prajanjian Anyar
Layang iki isi panjaluké Paulus supaya Filemon gelem sarujuk karo Onesimus, kang lagi dikon mulih Paulus
Paulus njaluk supaya Filemon sudi nampa bali Onesimus, ora mung minangka ulun kang wis diapurani, nanging uga dadi padha-padha wong Kristen.
Piyambakipun mendeng dhateng basa-basa laladan Kaukasus, lan sampun mbabar kathah serat bab linguistik
Warsa 1972, Jost Gippert wisudha saking SMA Leibniz-Gymnasium ing Essen, Jerman
Awit warsa 1972 ngantos 1977, piyambakipun nggegulang kawruh linguistik komparatif, widya india (indologi), widya jepang (japanologi), lan widya cina (sinologi) ing Universitas Marburg lan Universitas Bébas Berlin
Sabibaripun, kala warsa 1977, piyambakipun pikantuk gelar akadhemik S-3 (Dhoktor) lumantar karyanipun bab widya ukara (sintaksis) ing tembung kados ta wujud infinitif ing basa-basa Indo-Éropah
Awit warsa 1977 ngantos 1990, piyambakipun ngasta minangka asistèn panalitèn lan minangka dhosèn wonten ing universitas ing Berlin, Wina lan Salzburg
Nalika ngasta minangka asistèn panalitèn ing linguistik komputasi tumrap laladan Wétan Tengah ing Universitas Bamberg, Jost Gippert pikantuk palilah majeng minangka profésor saperlu mucal ing pawiyatan inggil lumantar dhisertasinipun ing warsa 1991 ingkang irah-irahanipun tembung-tembung silihan basa Parsi wonten ing basa Arménia lan Géorgia
Wiwit warsa 1994, piyambakipun mucal linguistik komparatif ing Universitas Goethe Frankfurt
Piyambakipun minangka anggota Akadhemi Widya Gelati (ing Géorgia) wiwit warsa 1996 lan minangka anggota sasana basa ing Akadhemi Widya Berlin-Brandenburg wiwit warsa 2007
Kala warsa 1997, Jost Gippert kadhapuk minangka Profésor Kinurmatan déning Universitas Sulkhan Saba Orbeliani ing Tbilisi (Géorgia), lan, kala warsa 2009, minangka Dhoktor Kinurmatan déning Universitas Ivane Javakhishvili ing Tbilisi lan, kala warsa 2013, minangka Dhoktor Kinurmatan déning Universitas Shota Rustaveli ing Batumi (Géorgia)
Kawit Jost Gippert gadhah kalungguhan profésor linguistik komparatif ing Universitas Goethe Frankfurt taun 1994, piyambakipun migatosaken panitinipun dhateng rumpun basa Indo-Éropah kanthi umum lan sajarah, sarta tipologi basa ing tlatah Kaukasus
Minangka ahli linguistik komputasi, piyambakipun ngandhahaken proyek TITUS ingkang dipunpucuki taun 1987
TITUS punika ngerah kanggé ngempalaken sedaya teks ingkang kuwarisan ing basa-basa rumpun Indo-Éropah lan basa-basa jèjèr kanthi digital lan lengkap
TITUS, ARMAZI, GNC lan LOEWE
Jost Gippert inggih punika tiyang ingkang ngadegaken, ngembangaken lan maréntah proyek TITUS () wiwit taun 1987
Taun 1999, proyek ARMAZI (Basa-basa lan kabudayan Kaukasus: Dokumentasi elektronik) dipunwiwiti kanggé ngumpulaken sedaya materi basa-basa Kaukasus kanthi digital, ingkang sepriki sampun dados korpus nasional basa Géorgia